laion/Wikipedia-Exotic huggingface dataset:
הר קורקובדו

קורקובדו (בפורטוגזית: Corcovado) הוא הר בגובה 710 מטרים הממוקם בעיר ריו דה ז'ניירו שבברזיל; מוכר בעיקר בשל פסל ישו הגואל אשר בראשו, וכן בשל היותו נקודת תצפית ידועה על ריו דה ז'ניירו וסביבתה. מבחינה גאולוגית, הר קורקובדו עשוי מגרניט. משמעות שמו בפורטוגזית היא "הגיבֵּן", והוא נקרא כך בשל מראהו. פסגת ההר ממוקמת בקצהו של יער טיז'וקה, יער גשם המוכר כשמורת טבע. מורדותיו של ההר נושקים לשכונות בוטפוגו, לאגואה, ז'וקיי, גבאה, קוזמה וליו, אומאיטה וטיז'וקה, וניתן לראותו, במלוא עוצמתו, מרחבי העיר, כמו גם מחופיה. בפסגת הקורקובדו ניצב פסל ישו הגואל, שהוא פסל בטון מרשים בגובה 38 מטר, ואחד מסמליה הידועים של ברזיל. פסגת ההר והפסל שבראשה נחשבים אתר תיירותי מהידועים בעיר. ניתן להגיע לפסגה באמצעות רכבת היוצאת משכונת קוזמה וליו, בנסיעה של 20 דקות. מסילת הרכבת, שאורכה 3.8 קילומטרים, נבנתה כבר ב-1884, ושופצה ב-1980. כיום הרכבת יכולה להסיע עד 360 נוסעים בשעה. התחנה הסופית של הרכבת היא בקצה ההר; ממנה עולות 222 מדרגות המגיעות עד לפסגת ההר והפסל. במקום מצויה גם מעלית. דרך נוספת להגיע לראש ההר היא באמצעות נסיעה ברכב עד כקילומטר לפני הפסגה, שם ניתן להמשיך במונית עד לתחנה הסופית של הרכבת. דרך נוספת היא טיפוס ברגל, במסלול קשה המיועד למיטיבי לכת. הר קורקובדו פסל ישו הגואל ונופה של ריו הנשקף מההר. מדיה וקבצים בנושא הר קורקובדו בוויקישיתוף
Trove

Trove (בעברית: טרוב) הוא שירות אוסטרלי המאפשר גישה חופשית למאגרי מידע הכוללים מסמכי טקסט, תמונות דיגיטליות, מידע אודות פריטים שאינם זמינים דיגיטלית, ומנוע חיפוש היררכי. המאגר מורכב מארכיונים, תמונות, עיתונים, מסמכים רשמיים, אתרי אינטרנט, כתבי יד ומקורות נוספים. המאגר מנוהל על ידי הספרייה הלאומית של אוסטרליה בשותפות עם ספקי תוכן אוסטרליים, ויש לו מעל ל-70,000 משתמשים מדי יום. משנת 1981 פותחו באוסטרליה מערכות מחשב לביבליוגרפיה, ועם הזמן הורחבו לנתונים נוספים. אחד הפרויקטים הבולטים בתחום זה היה ארכיון "פנדורה". בשנת 2009 אוחדו השירותים השונים והיישום "טרוב" הושק לשימוש ציבורי. החידוש העיקרי בטרוב היה מנוע חיפוש היררכי, שהחליף שמונה מנועי חיפוש שונים שהיו בשימוש במערכות הקודמות. המיזם התקבל בהתלהבות בקהילה האקדמית והפוליטית באוסטרליה, אך משנת 2015 החלה ממשלת אוסטרליה לקצץ את תקציבי המיזם, וצוות התפעול שלו הצטמצם משמעותית. באוגוסט 2020 הושקו לוגו וממשק משתמש חדשים למערכת. בלוגו מוצגת כוונת ברזל. טרוב זכה בשנת 2011 בשני פרסים מממשלת אוסטרליה, על ההצטיינות בתחום המידע המקוון ובקטגוריית אספקת שירות. טרוב מאפשר חיפוש ספרים בכל הקטלוגים של הספריות באוסטרליה. הוא מספק גישה לספרים, ספרי אודיו, ספרים בפורמט דיגיטלי ופרסומים אקדמיים, כולל תזות. ארכיון העיתונות של טרוב כולל כ-700 עיתונים וכתבי עת היסטוריים, רובם עד שנת 1957. פרויקט הדיגיטציה של העיתונים, לצורכי חיפוש, נעשה משנת 2008 בעזרת מיקור המונים. משנת 2019 שירות טרוב מאחסן גם עותקים של כל אתר אינטרנט אוסטרלי, ומאפשר חיפוש בהם. המאגר כולל גם: תמונות, תצלומים דיגיטליים, כרזות וגלויות. מוזיקה, קובצי שמע וסרטוני וידאו, המתעדים תוכניות רדיו וטלוויזיה וכן אירועים היסטוריים. מפות יומנים, מכתבים וארכיונים של סופרים ושל אנשי ציבור רשימות פריטים: כל משתמש שנרשם לשירות יכול לייצר רשימות פריטים לכל מטרה, ולשתף רשימות אלה עם משתמשים אחרים. אתר האינטרנט הרשמי של Trove (באנגלית) Trove, ברשת החברתית אקס (טוויטר)
זירץ

זירץ (בהונגרית: Zirc) היא עיר קטנה במחוז וספרם שבהונגריה. זו העיר הגבוהה ביותר בהונגריה. זירץ הייתה קיימת שנים רבות כעיירה עד שבשנת 1984 קיבלה הכרה כעיר עצמאית. מנזר זירץ שנוסד בשנת 1182, הפך בשנת 1776 למוסד לימודי. במקום קיימת ספריה המכילה למעלה מ-65,000 כותרים החל משנת 1700. כמו כן פועלת במנזר מבשלת בירה. ארבורטום זירץ - הארבורטום הגבוה ביותר בהונגריה קיים מאז המחצית השנייה של המאה ה -18. הוקם בצמוד למנזר הסיסטרסיאני ומעוצב בסגנון גן אנגלי. זהו אזור טבעי מוגן בעל חשיבות לאומית מאז שנת 1951. מוזיאון הטבע של זירץ נוסד בשנת 1972 והוא מוזיאון הטבע ההיסטורי היחיד בהונגריה. במוזיאון תערוכות מתחלפות ותצוגות קבועות של הטבע והצומח באזור ובהונגריה כולה. בעיר וסביבה קיימים מסלולי הליכה רבים. בזירץ חיו יהודים בתקופות זמן שונות. חלק מהיהודים ילידי הכפר נרצחו בשואה. בסמוך לעיר היה קיים מחנה עבודה. מדיה וקבצים בנושא זירץ בוויקישיתוף אתר האינטרנט הרשמי של זירץ (בהונגרית) נתוני היישוב באתר הלמ"ס ההונגרי Knowledge of centuries in one place: the historic library of the Cistercian Abbey in Zirc Zirc Abbey, http://undiscoveredhungary.com/ ארבורטום של זירץ מוזיאון הטבע בזירץ Best trails in Zirc, Veszprém, https://www.alltrails.com/ תיעוד יהודים מזירץ שנרצחו בשואה באתר יד ושם מפקדי האוכלוסין של יהודי הונגריה, 1993 השליחויות לערי השדה מטעם תנועות הנוער הציוניות בהונגריה ב- 1944, באתר הלוחם היהודי במלחמת העולם השנייה ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
הקורפוס ה-19 (צרפת)

הקורפוס ה-19 (בצרפתית: Corpe d'Armée 19e) היה קורפוס של הצבא הצרפתי. בדצמבר 1870, משלחת טור הקימה את הקורפוס ה-19 באלנסון. הקורפוס הוקם שוב ב-13 באוגוסט 1874, הוא כלל את היחידות הצבאיות השונות באלג'יריה, והיווה את הגרעין של צבא אפריקה. הקורפוס היה ממוקם באזור הצבאי ה-19 של הצבא המטרופוליטני שכלל את שלוש המחלקות של אלג'יר, אורן וקונסטנטין, הממוקמות באלג'יריה של ימינו. חיל המצב היה מוצב בעיקר באלג'יר, מסקרה, טלמסן ועין. אלמנטים שלו היו גם מוצבים בתוניסיה, והיוו את 'דיוויזיית הכיבוש התוניסאית', שהייתה ממוקמת בעיקר בתוניס, ביזרטה וסוסה. עשרים האזורים הצבאיים האחרים של הצבא המטרופוליטני כיסו את צרפת היבשתית, ומכאן ניתן לו שמו "צבא אפריקה". 21 קורפוסים הוקמו בדצמבר 1870, ולכל אחד מהם אזור צבאי משלו. הקורפוס ה-19 פורק ב-13 במרץ 1871. דיוויזיות אורן ואלג'יר של הקורפוס נלחמו באיט חבש, חלק קטן מח'ים אייט אונבגוי של קונפדרציית עאיט אטא בסוף שנות ה-90 של המאה ה-19. הסכסוך הסתיים בסיפוח אזור טואט-גורארה-טידיקלט על ידי צרפת בשנת 1901. הדיוויזיה המרוקאית הייתה אחת היחידות המעוטרות ביותר של הצבא הצרפתי ובכל הגדודים שלה היו לוחמים שעוטרו בצלב המלחמה בסוף הסכסוך. הדיוויזיה המרוקאית הייתה הדיוויזיה היחידה שזכתה לעיטור לגיון הכבוד במהלך מלחמת העולם הראשונה. חלק מכוחות הקורפוס ה-19 נשלחו לשרת כחלק מחיל המשלוח למזרח התיכון. שני רגימנטים ארעיים, שהורכבו בסך הכל מחמישה גדודי זואבים וגדוד לגיון הזרים אחד, לחמו במערכה בגליפולי, ולאחר מכן בחזית סלוניקי, ונלחמו לצד כוחות בריטיים בשתי המערכות. הקורפוס הצטרף לבעלות הברית בסוף 1942 כאשר כוחות צרפת של וישי בצפון מערב אפריקה עברו לבעלות הברית לאחר מבצע לפיד והכיבוש הגרמני והאיטלקי בצרפת של וישי. הקורפוס ה-19 לחם כחלק מהארמייה הבריטית הראשונה עד לכניעת כוחות הציר בתוניסיה במאי 1943. למעט כוח לגיון הזרים מצומצם וגדוד אחד של ספאידים, כל שאר הגדודים של ארמיית אפריקה פורקו או איבדו את זהותם הקודמת בין 1960 ל-1965, לאחר שזכו לעצמאות מצרפת משטחים אלה. מדיה וקבצים בנושא הקורפוס ה-19 בוויקישיתוף L'armée Française - 1901, Roger de Beauvoir, éditions Plon-Nourrit, pages 58 à 60. Chtimiste, Didier (1 באוגוסט 2007). "Régions militaire en 1914". Chimiste - mon site consacré aux parcours de régiments en 1914-18 (בצרפתית). נבדק ב-25 בנובמבר 2020. {{cite web}}: (עזרה) "[Map of] Régions militaires et Corps d'Armée le 2 août 1914". Grande Guerre : territoriaux bretons et normands du 87 DIT (בצרפתית). 18 באוקטובר 2012. נבדק ב-25 בנובמבר 2020. {{cite web}}: (עזרה) Claude Lefébure, Ayt Khebbach, impasse sud-est. L'involution d'une tribu marocaine exclue du Sahara, in: Revue de l'Occident musulman et de la Méditerranée, N°41–42, 1986. Désert et montagne au Maghreb. pp. 136–157: « les Divisions d'Oran et d'Alger du 19e Corps d'armée n'ont pu conquérir le Touat et le Gourara qu'au prix de durs combats menés contre les semi-nomades d'obédience marocaine qui, depuis plus d'un siècle, imposaient leur protection aux oasiens. » Marc Michel, L'Afrique dans l'engrenage de la Grande Guerre, 1914–1918, Karthala, 2013, p.103 4e R.T.T; 7e R.T.A; the R.M.L.E; 8e R.Z; Bulletin des lois de la République française, Imprimerie Royale, 1919, pp.2023–2035
דרק מולר

דרק אלכסנדר מולר (באנגלית: Derek Alexander Muller; נולד ב-9 בנובמבר 1982) הוא יוטיובר מנגיש מדע, יוצר סרטים, איש טלוויזיה וממציא אוסטרלי. ידוע בעיקר בזכות ערוץ היוטיוב שלו Veritasium. מולר נולד להורים דרום אפריקאים בעיר טרארלגון שבמדינת ויקטוריה באוסטרליה. בהיותו בן שנתיים עברה המשפחה לוונקובר בקולומביה הבריטית, קנדה, שם גדל. בשנת 2004 קיבל מולר תואר ראשון במדעים שימושיים ופיזיקה הנדסית באוניברסיטת קווינס בקינגסטון, אונטריו. הוא חזר לאוסטרליה וב-2008 סיים דוקטורט במחקר הוראת הפיזיקה באוניברסיטת סידני. התזה שלו הייתה על "תכנון מולטימדיה יעילה בהוראת פיזיקה". בינואר 2011 יצר מולר את הערוץ "וֶריטַסיוּם" ("Veritasium") ביוטיוב, שעוסק בהנגשת מדע ונושאים הנדסיים. השם "Veritasium" הוא שילוב של המילה הלטינית לאמת, "Veritas", והסיומת המשותפת ליסודות כימיים, "-ium". נכון לאוקטובר 2023 יש לערוץ מעל 41 מיליון מנויים ומעל מיליארד וחצי צפיות. הסרטונים עוסקים לרוב בתופעות פיזיקליות שנוגדות את האינטואיציה ובתפיסות מוטעות לגבי תהליכים פיזיקליים. מולר משתמש בסרטונים באמצעי המחשה גרפיים או פיזיים, בניסויים ובראיונות עם מדענים. מבין הסרטונים הפופולריים ביותר שלו היה הסבר על צילום החור השחור הסופר מסיבי במרכז הגלקסיה M87 על ידי טלסקופי אופק אירועים (Event Horizon Telescope). סרטון אחר שלו צולם בטיסה ב"מטוס חוסר משקל" שבה ערך מספר ניסויים כדי להמחיש את ההשפעה של חוסר משקל. ביולי 2012, מולר יצר ערוץ יוטיוב שני, "2veritasium", שבו הוא עוסק ביצירת סרטים של הנגשת מדע ומציג קטעים מאחורי הקלעים של וריטסיום. בשנת 2017 החל מולר להעלות סרטונים לערוץ החדש ביותר שלו, "Sciencium", המוקדש לסרטונים על תגליות עדכניות והיסטוריות במדע. מולר מופיע גם בתוכניות טלוויזיה בנושאים של הנגשת מדע. במאי 2012 הוא הרצה על הדוקטורט שלו במסגרת TEDx בסידני. ב-2015 הוא השתתף בסרט התיעודי של PBS "אורניום – סיבוב זנב הדרקון" ‏(Uranium – Twisting the Dragon's Tail)‏ כמציג. מולר נשוי לרקל נונו, שאותה הכיר כשענתה ראשונה על חידה ששאל בסרטון. לזוג יש שלושה ילדים. מדיה וקבצים בנושא דרק מולר בוויקישיתוף אתר האינטרנט הרשמי של דרק מולר דרק מולר, ברשת החברתית פייסבוק דרק מולר, ברשת החברתית אקס (טוויטר) דרק מולר, סרטונים בערוץ היוטיוב ערוץ היוטיוב של דרך מולר Veritasium "Physicist, educator, and filmmaker Derek Muller, Sc'04". Alumni Career Spotlights. Queen's University. 15 בנובמבר 2012. נבדק ב-12 בינואר 2021. {{cite web}}: (עזרה) סטטיסטיקה לערוץ היוטיוב וריטסיום סרטון וריטסיום על החור השחור בגלקסיה M87 Muller, Derek (17 ביולי 2012). "An Isotope of Truth". נבדק ב-23 בינואר 2014. {{cite web}}: (עזרה) Muller, Derek. "Sciencium". נבדק ב-6 במרץ 2017. {{cite web}}: (עזרה) "Meet the team". Catalyst. 14 בפברואר 2008. אורכב מ-המקור ב-19 ביולי 2016. נבדק ב-14 בספטמבר 2013. {{cite web}}: (עזרה) Muller, Derek (11 באוקטובר 2012). "Higgs Boson". Catalyst. נבדק ב-22 בספטמבר 2013. {{cite web}}: (עזרה) "The Why Guy". Breakfast. Network Ten. 8 במרץ 2012. נבדק ב-22 בספטמבר 2013. {{cite web}}: (עזרה) "Derek Muller: The key to effective educational science videos". TEDxSydney. 27 במאי 2012. אורכב מ-המקור ב-10 באוגוסט 2013. נבדק ב-14 בספטמבר 2013. {{cite web}}: (עזרה) 'The Bomb' and 'Uranium' review: Two PBS documentaries, one insufficient, one engaging סרטון של מולר - האם הצלחה היא מזל או עבודה קשה
קרל לודוויג יסן

קרל לודוויג יסן (בגרמנית: Carl Ludwig Jessen‏; 22 בפברואר 1833 – 4 בינואר 1917) היה צייר גרמני מצפון פריזיה. הוא מתאר את חיי הכפר באזור הולדתו. לאחר שרכש השכלה בקופנהגן, פריז ורומא, חזר יסן לצפון פריזיה שם חי וצייר. אף על פי שהוא אחת מדמויות המפתח באמנויות בצפון גרמניה ובולט בסגנונו המדויק והמפורט, הוא בוקר על האידיאליזציה של החיים הכפריים. יסן נולד בדזבול, בשנת 1833. לאחר התמחות בנגרות הוא עבד בקישוט בחוות באזור הביצות בצפון פריזיה. בין השנים 1848 ו-1854 החל לצייר דיוקנאות. בשנת 1853 הוא עזב את עסקי הנגרות והתמקד אך ורק בציור. בין השנים 1856–1865 למד באקדמיה הדנית המלכותית לאמנויות יפות בקופנהגן בכיתתו של וילהלם מרסטרנד עם מלגה שהוענקה על ידי כומר עשיר, בעל קרקעות דני ועל ידי הרוזנת שקנבורג. באמצעות מרסטרנד ועמיתיו הציירים הושפע יסן מהרעיון לצייר את ההיסטוריה והמסורת הלאומית הדנית. כאשר איבדה דנמרק את דוכסות שלזוויג-הולשטיין לפרוסיה ואוסטריה בשנת 1865 לאחר שהסכם חוזה וינה (1864) סיים את מלחמת שלזוויג השנייה, חזר יסן לצפון פריזיה. מלגה של מדינת פרוסיה איפשרה לו לנסוע לפריז ורומא בשנים 1867 ו-1868. מאוחר יותר התגורר בהמבורג בין השנים 1871–1875, אך נראה כי יסן נשאר שם רק בין השנים 1875 ל־1876. ואז חזר לדזבול שם חי מציור דיוקנאות וציורי נוף אידיאליסטיים בסגנון שלמד בקופנהגן. בשנת 1893 הוא התחתן עם מרתה אליזבת בנקה מהמבורג. בניגוד לציורים הכפריים של יסן, בני הזוג בנו בית מודרני שעדיין לא היה טיפוסי לאזור. הקריירה החברתית של יסן בצפון פריזיה קדמה למוניטין שלו כצייר, מכיוון שהוא מילא הרבה תפקידי כבוד. בשנת 1910, בן 77, הוענק ליסן תואר פרופסור מכובד מאוניברסיטת קיל. הוא נפטר בדזבול בשנת 1917. יצירתו של קרל לודוויג יסן נתפסה כמרכזית בתולדות האומנויות של צפון גרמניה. ציוריו תיעדו את המסורות ואת חיי היומיום של הקהילה בסגנון הנטורליזם. לפיכך הוא נקרא כרוניקן של צפון פריזיה. את המוניטין של יסן כצייר ממניעים של אידיאליזציה של מדינת המולדת הפריזית, קידם אחיינו מומה ניסן שהיה גם צייר וידיד של המבקר השמרני יוליוס לנגבון. בשנת 1913 פרסם ניסן תיק עם 24 מציוריו של דודו אותם כינה Nordfriesische Heimatkunst. מבקרים מאוחרים יותר היו חלוקים בגישתם, כמו סקירה משנת 1918 המציינת את החלק התיעודי של עבודות יסן, אך מזכירה כי הציורים יורדים באיכותם ככל שיסן ניסה לתאר היבט פריזאי מיוחד. שליי כתב כי יסן, בשל ציורו המוצק והערמומי התאים במיוחד לתיאור מדויק של חיי הכפר, אך הזכיר כי עבודותיו תמיד היו אידיאליות של "הימים הטובים". רעיון זה נתמך על ידי קלוזן שכתב שיסן רק צייר את ההיבטים היפים של חיי הכפר, אך התעלם כמעט לחלוטין מתיאורי עבודת הפרך והחיים הקשים. קאופמן ציין כי יסן איבד את סגנון הציור הנאיבי שלו במקור במהלך השכלתו האקדמית. מדיה וקבצים בנושא קרל לודוויג יסן בוויקישיתוף Claassen, Uwe (1996). "Carl Ludwig Jessen (1833–1917) – ein Heimatmaler" [Carl Ludwig Jessen (1833–1917) – A Homeland Painter]. Fischernetz, Tracht und Bauernstube. Studien zur Völkerkunde und Kulturgeschichte Schleswig-Holsteins (in German). 33. Neumünster: Wachholtz Grunsky, Konrad; Lengsfeld, Klaus (1983). Gemaltes Nordfriesland, Carl Ludwig Jessen und seine Bilder (in German). Husum: Husum Druck- & Verlag. "Carl Ludwig Jessen: Friesisches Thinggericht", Carl Ludwig Jessen: Friesisches Thinggericht http://www.museen-nord.de
מיכאל ברג

מיכאל ברג היא דמות ספרותית, גיבור הרומן נער קריאה מאת ברנהרד שלינק. מיכאל הוא נער גרמני ממשפחה אינטלקטואלית החי בשנות החמישים בגרמניה שלאחר מלחמת העולם השנייה, יום אחד כאשר אינו חש בטוב, חנה שמיץ, אישה בוגרת ממנו, לוקחת אותו אליה הביתה ומטפלת בו, לאחר המקרה אמו של מיכאל שולחת אותו אל האנה הביתה שיביא לה זר פרחים כאות תודה, מכאן מתחיל להתנהל ביניהם מערכת יחסים אינטימית, במהלכה האנה מבקשת מיכאל שיקריא לה יצירות ספרותיות שהוא לומד בבית הספר. לאחר זמן מה האנה נעלמת, עוברת דירה ולא משאירה זכר אחריה, דבר הגורם ייאוש למיכאל, לאחר מכן בהיותו של מיכאל סטודנט למשפטים באוניברסיטת היידלברג הוא פוגש במפתיע את האנה כנאשמת בפשעי מלחמה. לאחר מכן מיכאל כאדם בוגר עובד כעורך דין בגרמניה והוא אב חד-הורי. בעיבוד הקולנוע של הספר, מיכאל הנער מגולם על ידי דויד קרוס ומיכאל הבוגר מגולם על ידי רייף פיינס. מבקרת הקולנוע גיתית גינת מתארת את הדמות כ"בן הדור שנולד אחרי מלחמת העולם השנייה נאלץ מייקל להתמודד עם המעשים המיוחסים להאנה ועם התשוקה שעוד נשארה שם ועכשיו הפכה למסובכת יותר. אתיקה ופרברסיה מתבלבלות, ולסלט נוספות גם שאלות של אשמה קולקטיבית, של הזדהות וזיכרון". LitCharts, LitCharts (באנגלית) I'm a match to Michael Berg from The Reader, www.charactour.com (באנגלית) Michael – The Reader by Bernhard Schlink (באנגלית אמריקאית) נער קריאה: זה לא סרט שואה, באתר הארץ, 11 בפברואר 2009
הסופר קאפ הספרדי 2019/2020

עונת 2019/2020 היא המהדורה ה-36 במסגרת הסופר קאפ הספרדי. הטורניר נערך בעיר ג'דה שבערב הסעודית ובפעם הראשונה בשיטת נוקאאוט בת ארבע קבוצות. ריאל מדריד זכתה בתואר בפעם ה-11 שלה עם ניצחון בגמר על אתלטיקו מדריד. לא התקיים משחק על המקום השלישי. הקבוצות המשתתפות הן ברצלונה (זכתה בלה ליגה), ולנסיה (זכתה בגביע הספרדי), אתלטיקו מדריד (סגנית האלופה) וריאל מדריד (סיימה במקום השלישי בליגה). עונת 2018/2019 בלה ליגה
טרייסי מאן

טרייסי רוברט מאן (באנגלית: Tracey Robert Mann; נולד ב-17 בדצמבר 1976) הוא איש עסקים ופוליטיקאי אמריקאי. הוא חבר בית הנבחרים האמריקאי מטעם מחוז הקונגרס ה-1 של קנזס, הוא מכהן בתפקיד זה מאז ינואר 2021. מאן נולד בעיר קווינטר (אנ') שבצפון מערב קנזס. בינואר 2018, שבועיים לאחר שג'ף קולייר התמנה לתפקיד מושל קנזס, נבחר מאן כסגן המושל תחתיו, הוא הושבע לתפקיד זה ב-14 בפברואר אותה שנה. במהלך מסע הבחירות של מאן לבית הנבחרים של ארצות הברית במחוז הקונגרס הראשון של קנזס, חזר מאן שוב שוב על הטענה השקרית כי נשיא ארצות הברית לשעבר ברק אובמה אינו אזרח ארצות הברית, וגרס כי עליו להציג את תעודת הלידה שלו על מנת להוכיח לציבור שהוא אכן אזרח אמריקאי. עם זאת, זמן מה לאחר השמעת טענות אלה, חזר בו מאן מהאשמות חסרות-השחר ולדבריו "הוא כבר זמן מה מאמין שהנשיא השחור הראשון של ארצות הברית הוא אכן אזרח אמריקאי". לאחר שנציג מחוז הקונגרס הראשון של קנזס, רוג'ר מרשל הכריז על פרישתו מבית הנבחרים בשל התמודדותו אל הסנאט של ארצות הברית, הכריז מאן כי יתמודד למושבו של מרשל. ב-4 באוגוסט 2020 זכה מאן בבחירות המקדימות שהתקיימו במפלגה הרפובליקנית, והמשיך לבחירות הכלליות בנובמבר שם גבר על המועמד הדמוקרטי, קאלי ברנט. הוא הביס את ברנט וגרף כ-71% מהקולות. מאן מתגורר בעיר סלינה שבקנזס. מדיה וקבצים בנושא טרייסי מאן בוויקישיתוף טרייסי מאן, ברשת החברתית אקס (טוויטר) טרייסי מאן, באתר המדריך הביוגרפי של הקונגרס של ארצות הברית (באנגלית) The Wichita Eagle. "Colyer picks former congressional candidate as lieutenant governor, running mate". נבדק ב-15 בפברואר 2018. {{cite news}}: (עזרה) News withdraws endorsement of Tracey Mann for 'birther' views, Hutchinson News, July 25, 2010. Retrieved November 5, 2019. McLean, Jim (13 בפברואר 2018). "Colyer Picks Real Estate Operator Tracey Mann As Kansas Lt. Governor". KCUR. נבדק ב-14 בפברואר 2018. {{cite web}}: (עזרה) Former Kansas Lt. Gov. announces candidacy for Congress, KWCH, September 9, 2019. Retrieved November 5, 2019. Kali Barnett wins Democratic seat for U.S. House District 1, KSNT, Tiffany Littier, August 4, 2020. Retrieved August 5, 2020. McLean, Jim (13 בפברואר 2018). "Colyer Picks Real Estate Operator Tracey Mann As Kansas Lt. Governor". KCUR. נבדק ב-14 בפברואר 2018. {{cite web}}: (עזרה)
Darkness and Light (אלבום)

Darkness and Light (בעברית: חושך ואור) הוא אלבום האולפן החמישי של הזמר-יוצר האמריקאי, ג'ון לג'נד. האלבום יצא לאור ב-2 בדצמבר 2016 על ידי חברות התקליטים "קולומביה רקורדס" ו-"GOOD Music", כשלוש שנים לאחר צאת אלבום האולפן הרביעי שלו, Love in the Future. אלבום זה הוא אלבומו האחרון של לג'נד שהוקלט עם חברת ההקלטת "GOOD Music". לג'נד הקליט את האלבום בסטודיו "איסט ווסט 2" בלוס אנג'לס, ארצות הברית. רוב האלבום הופק על ידי בלייק מילס, שכתב יחד עם לג'נד את מרבית השירים באלבום. באלבום, לג'נד משתף פעולה עם מספר זמרים, דוגמת מיגל וצ'אנס הראפר. הסינגל המוביל של האלבום, "Love Me Now", יצא לאור ב-7 באוקטובר 2016. ב-18 בנובמבר 2016, יצא הסינגל השני של האלבום, "Penthouse Floor", שבוצע בשיתוף פעולה עם צ'אנס הראפר. ב-25 בנובמבר באותה השנה, יצא הסינגל השיווקי הרשמי של האלבום, "I Know Better", וב-27 במרץ 2017, יצא הסינגל השלישי מתוך האלבום, "Surefire". האלבום קיבל בדרך כלל ביקורות חיוביות. באתר האינטרנט "Metacritic" האלבום קיבל ציון ממוצע של 76 נקודות מתוך 100 אפשריות. ג'ון פארלס, כתב הניו יורק טיימס, כתב על האלבום כי: "אני מוריד את הכובע בפני לג'נד. האלבום מתייחס לנושא הראשי, אהבה, כאל נושא דינמי ומורכב". הכתב רוברט כריסטגאו ממגזין "Vice", כתב על האלבום כי: "שירי האלבום כתובים ללא התרברבות מיותרת, תענוג לאוזניים". מידע על האלבום Darkness and Light באתר MusicBrainz האלבום Darkness and Light באתר יוטיוב DARKNESS AND LIGHT by John Legend John Legend Interview With The Breakfast Club (9-29-16), באתר יוטיוב John Legend Darkness and Light John Legend's New Album 'Darkness and Light' Features Chance The Rapper, Miguel & More "iTunes - Music - Love Me Now - Single by John Legend John Legend and Chance the Rapper Take Us to the 'Penthouse Floor' on New Track: Listen, אלקסה שוניה, 16 בנובמבר 2016 John Legend: Love Songs That Bow to Dark Shadows, ג'ון פרלס, ניו יורק טיימס, 30 בנובמבר 2016 On Syd's Depth and Resonance: Expert Witness with Robert Christgau, רוברט כריסטגאו, Vice,‏ 3 במרץ 2017 JOHN LEGEND - DARKNESS AND LIGHT (ALBUM) JOHN LEGEND - DARKNESS AND LIGHT JOHN LEGEND - DARKNESS AND LIGHT John Legend JOHN LEGEND - DARKNESS AND LIGHT TOP ALBUMS FUSIONNÉS GFK / MAI 2013 TOP 100 ARTIST ALBUM, WEEK ENDING 8 December 2016 JOHN LEGEND - DARKNESS AND LIGHT (ALBUM) Official Scottish Albums Chart Top 100 John LegendDarkness And Light Official Albums Chart Top 100 Official Hip Hop and R&B Albums Chart Top 40 John Legend John Legend OFFICIAL TOP 40 ALBUMS BILLBOARD 200 ALBUMS TOP R&B/HIP-HOP ALBUMS
קרחון קנוד רסמוסן (אוואנאטה)

קרחון קנוד ראסמונסן (באנגלית: Knud Rasmussen Glacier) הוא קרחון במחוז אוואנאטה שבצפון-מערב גרינלנד. הקרחון קרוי על שם חוקר הקוטב קנוד רסמוסן. אורכו של קרחון קנוד רסומסן כ-3 קילומטרים ורוחבו 900 מטרים. הקרחון ממוקם מצפון לבסיס האוויר תולה. הקרחון הוא אחד מארבעת הקרחונים הגדולים המזינים את (הנשפכים אל) את פיורד וולסטנהולם (הקרחונים האחרים הם: קרחון צ'מברלין, קרחון סולסברי, וקרחון האראלד מולטקה). הקרחון מהווה אתר תיירות, בשל יופיו וצבעו. Steven J. Mock, Fluctuations of the terminus of the Moltke Glacier, Cold Regions Research and Engineering Laboratory (U.S.), P 2 Pavelka, K.; Šedina, J.; Pavelka, K., Jr, Knud Rasmussen Glacier Status Analysis Based on Historical Data and Moving Detection Using RPAS, Appl. Sci. 2021, 11, 754. https://doi.org/10.3390/app11020754 United States. Army. Corps of Engineers, Greenland Ice Cap Research Program, Studies Completed in 1954, Volume 2 הפלגה למול קרחון קנוד רסומסן, סרטון באתר יוטיוב גאזט השמות הגרינלנדיים הרשמי של ארצות הברית ראו ב"לקריאה נוספת" בספרו של Steven J. Mock. מידע תיירותי על האזור
גביע הקונפדרציה האפריקאי

גביע הקונפדרציה האפריקאי (באנגלית: CAF Confederation Cup) היא תחרות קבוצות כדורגל בינלאומית שנתית, בין קבוצות שסיימו במקומות הגבוהים של מספר ליגות האפריקאיות בכירות שלא מקבלות כרטיס ישיר לליגת האלופות האפריקאית, לפי דירוג הליגות האפריקאיות של ה-CAF. היא שייכת לקונפדרציית הכדורגל של אפריקה (CAF). קבוצת מ.ס. ספקסיאן היא שיאניות הזכייה בטורניר עם שלוש זכיות. מרוקו היא המדינה המצליחה ביותר בגביע זה עם 7 זכיות של קבוצות מהליגה שלה בגביע זה. הטורניר החל בשנת 2004 כטורניר השני בחשיבותו אחרי ליגת האלופות האפריקאית, והוא בעצם איחוד בין שתי תחרויות עבר: גביע CAF וגביע אפריקה למחזיקות גביע. ב-2013 הפכה מ.ס. ספקסיאן התוניסאית, לקבוצה הראשונה שזוכה 3 פעמים בטורניר, ומחזיקה בשיא זה עד היום. המשתתפות בטורניר זה הם זוכות הגביעים המקומיים (גביעי המדינה הרשמיים) מ-55 ההתאחדויות והקונפדרציות השונות באפריקה, ונוסף אליהם מצטרפות הקבוצות המסיימות במקום השלישי מ-12 הליגות המדורגות גבוהה ביותר בדירוג הליגות של CAF. התחרות מחולקת ל-2 שלבים: שלב A ושלב B. בשלב A מתקיימות תחרות מוקדמות לטורניר המתחיל משלב של 32 קבוצות בשיטת נוק-אאוט, כאשר שוויון מוכרע במידת הצורך ביתרון שערי חוץ. לאחר מכן 16 הקבוצות שהודחו מליגת האלופות האפריקאית מצטרפות לסיבוב הבא ומתבצע עוד סיבוב משחקי נוקאאוט. בשלב B‏ 16 הקבוצות שהעפילו לשלב הבתים של התחרות מחולקות ל-4 בתים, שם כל קבוצה משחקת 6 משחקים (נגד כל קבוצה בבית שלה, במשחק ביתי ומשחק בחוץ), בשיטת הניקוד 3-1-0 (3 נקודות עבור ניצחון, נקודה עבור תיקו ואפס נקודות עבור הפסד). לאחר מכן 2 הקבוצות במקומות הראשונים בארבעת הבתים עולות לשלב נוק-אאוט בשיטת בית-חוץ, כך משוחקים שלבי: רבע הגמר, חצי הגמר וגמר הגביע. החל מעונת 2019/2020, שלב הגמר משוחק במשחק אחד במגרש נייטרלי. במקרה של שוויון במספר השערים בין קבוצות, תנצח הקבוצה שהבקיעה את מספר שערי החוץ הגבוהה יותר. אם גם מספר שערי החוץ הוא שווה, המשחק השני נכנס להארכה, ואם בהארכה אין הכרעה עוברים להכרעה בדו-קרב פנדלים מהנקודה הלבנה. מחזיקת גביע הקונפדרציה האפריקאי עולה לגמר הסופר קאפ האפריקאי ומתמודדת נגד מחזיקת ליגת האלופות האפריקאית באותה העונה. משחק זה משוחק בעונה העוקבת לעונת הזכייה במפעלים, וגמר זה משוחק במשחק אחד, באצטדיונה הביתי של מחזיקת גביע ליגת האלופות. במסגרת הסכם החסות של קונפדרציית הכדורגל של אפריקה (CAF), ‏16 הקבוצות החזקות בטורניר קיבלו את הפרסים באופן הבא בין השנים 2017 ועד 2020: * המטבע הוא דולר אמריקני מדיה וקבצים בנושא גביע הקונפדרציה האפריקאי בוויקישיתוף אתר האינטרנט הרשמי של גביע הקונפדרציה האפריקאי מחזיקות הגביע באתר RSSSF המשחק התקיים בדלתיים סגורות, ללא קהל, עקב התפשטות מגפת הקורונה לאפריקה.
אלפונסו מרטינז דומינגז

אלפונסו מרטינז דומינגז (בספרדית: Alfonso Martínez Domínguez; מונטריי, נואבו לאון, 7 בינואר 1922 – איבידם, 6 בנובמבר 2002) היה פוליטיקאי מקסיקני, חבר מפלגת המהפכה המוסדית. בין השנים 1970–1971 הוא היה יורש עצר של המחוז הפדרלי, תקופה בה הואשם על ידי ממשלת מקסיקו בהשתתפות בדיכוי הפוליטי לאחר תנועת 1968 במקסיקו ובטבח יום חמישי בקורפוס. בין השנים 1979–1985 כיהן כמושל מדינת נואבו לאון. הוא זכה לכינוי "הלקונסו" על ידי הקבוצה הצבאית לוס פלקונס. הוא כיהן כסגן פדרלי בתקופת הרשות המחוקקת 40 בשנים 1946–1949, בבית המחוקקים 42 בין השנים 1952–1955, ובמהלך בית המחוקקים 46 בין השנים 1964 עד 1967, בה שימש כמנהיג לשכת הצירים הראשונה המונה כמה חברים, בראשות הטקס. כניסתו של גוסטבו דיאז אורדז לנשיא מקסיקו, שבשנת 1968 מינה אותו לנשיא הלאומי של ה-PRI. הוא היה מזכ"ל CNOP בין השנים 1962–1965. ערך זה הוא קצרמר בנושא מקסיקו ובנושא פוליטיקאים. אתם מוזמנים לתרום לוויקיפדיה ולהרחיב אותו.